Al-Qaida odlučila: Al-Zawahri je novi lider terorističke mreže
Traganje za al-Zawahrijem biće mnogo intenzivnije i nadati se da neće moći efikasno nastaviti ono što je ostalo iza Osame bin Ladena
Kao i Osama bin Laden, i Ayman al-Zawahri se odrekao ugodnog života i mnogih privilegija koje je mogao imati i posvetio propagiranju puritanskih islamističkih ideala, ne prezajući ni od nasilja kao sredstva njihovog ostvarivanja. Al-Qaida je odlučila - novi lider te terorističke mreže je Ayman al-Zawahri, Egipćanin, hirug, od idućeg tjedna 60-godišnjak. Odluka o njegovom izboru objavljena je na jednoj islamističkoj web-stranici, uz obećanje da će al-Qaida odmah nastaviti sa džihadom, svetim ratom protiv Sjedinjenih Američkih Država i Izraela. Ta borba će biti nastvaljena sve dok, kako je rečeno, "invazione armije ne budu protjerane sa islamskog tla." Ayman al-Zawahri je bio i ostaće jedan od najvatrenijih zagovornika mržnje prema Sjedinjenim Državama. No bitnije od toga, smatran je mozgom terorističke mreže i planerom najtežih al-Qaidinih napada. Njegovim izborom na lidersku poziciju, šest tjedana nakon likvidacije Osame bin Ladena, neće biti, procjenju stručnjaci za terorizam, promjena u ideologiji i politici al-Qaide. Kao i Osama bin Laden, i Ayman al-Zawahri se odrekao ugodnog života i mnogih privilegija koje je mogao imati i posvetio propagiranju puritanskih islamističkih ideala, ne prezajući ni od nasilja kao sredstva njihovog ostvarivanja. Egipaćanin Assem Abdel Maged, islamist koji je prije 30-ak godina dijelio zatvorsku ćeliju al-Zawahrijem sjeća ga se kao "velikodušnog i poeziji sklonog gentlemana i dodaje" Al-Qaidi i al-Zawahriju neće biti lako. Znatne promjene u djelovanju su nužne, dijelom i zbog toga što svi istaknutiji terorističke vođe moraju biti dobro skriveni. Teroristički pokret je sada mnogo difuzniji, sa nizom ćelija, većih ili manjih, koje djeluju samostalno. Javljaju se i mnogo mlađi lideri, poput Anwara al-Awlakija iz al-Qaide sa Arapskog poluotoka. Svojom karizmom je u oštrom kontrastu sa tvrdim i krutim al-Zawahrijem. Upravo stoga i zbog promjena u strukturi al-Qaide neki analitičari postavljaju pitanje da li je al-Qaidi i bio nužan novi, centralni, vođa. - ističe gospodin Maged. Uz dosadašnju protivterorističku borbu i aktivnosti, djelovanje al-Qaide i njenih ćelija je uveliko ograničeno. Da li je Ayman al-Zawahri dovoljno snažna ličnost da prevlada ta ograničenja? Teško je reći. Traganje za njim biće sada mnogo intenzivnije i nadati se da neće moći efikasno nastaviti ono što je ostalo iza Osame bin Ladena.